Aquesta Ordre té com a finalitat establir, per part del Departament de la Presidència, els preus públics per a les visites al Centre d'Observació de l'Univers situat al municipi d'Àger, Lleida, així com la realització de tallers, la cessió temporal del planetari portàtil i la realització de sessions d'observació astronòmica.
El Centre d'Observació de l'Univers és un equipament que fins al 31 de desembre de 2012 estava gestionat pel Consorci del Montsec.
Amb la dissolució d'aquest Consorci, aprovada per la seva Junta de Govern en sessió ordinària el 18 d'octubre de 2012, es va acordar passar la titularitat del Centre a la Generalitat de Catalunya, a través del Departament de la Presidència.
Atesa la nova titularitat del centre i que el tipus d'activitat que presta es pot trobar en concurrència amb l'oferta privada, cal fixar uns preus públics que permetin la seva gestió.
Atesa la proposta del Departament de la Presidència i vistos els informes favorables de la Intervenció Delegada i de l'Assessoria Jurídica del Departament d'Economia i Coneixement;
D'acord amb el que estableix l'article 1.3-2 del Decret legislatiu 3/2008, de 25 de juny;
Es fixen els preus públics que ha d'aplicar el Centre d'Observació de l'Univers, d'acord amb els imports en euros que es determinen en aquesta ordre i que es resumeixen en el seu annex.
A les utilitzacions que siguin susceptibles de generar IVA, aquest s'aplicarà als preus públics fixats en aquesta Ordre d'acord amb la normativa de l'impost esmentat que estigui vigent en el moment que es facin les visites o s'utilitzin les instal·lacions.
Preus de les visites i activitats del Centre d'Observació de l'Univers:
3.1 Entrada diürna (Planetari, Exposició permanent i Parc de Telescopis)
3.2 Entrada nocturna (Planetari, Exposició permanent i Parc de Telescopis)
3.4 Sessions d'observacions astronòmiques al centre amb un monitor/a (grups de 2 a 20 persones) amb una durada de dues hores.
3.5 Sessions d'observació astronòmiques fora del centre amb un monitor/a (grups de 2 a 20 persones) amb una durada de dues hores.
3.6 Sessió exclusiva especialitzada de Planetari amb un monitor/a (grups de 2 a 20 persones) amb durada d'una hora i mitja.
3.8 Cessió temporal del planetari portàtil: 80,00 euros per hora (mínim 3 hores).
Exempcions per l'ús de la instal·lació
Resten exempts de l'abonament dels preus públics establerts en l'article 3 d'aquesta Ordre:
a) Les persones menors de 5 anys.
b) Les persones assistents a actes promocionals i jornades de portes obertes del Departament de la Presidència de l'Administració de la Generalitat de Catalunya i del Consell Comarcal de la Noguera.
c) Les persones menors de 18 anys amb Carnet del Club Super 3, sempre que vagin acompanyats d'una persona adulta que adquireixi una entrada general.
Preus reduïts i altres bonificacions
5.1 Són susceptibles d'obtenir un descompte en els preus establerts en l'article 3 d'aquesta Ordre, que consisteix en el preu reduït establert en cada cas:
a) Les persones menors de 18 anys, els titulars del Carnet Jove, els/les titulars del Carnet d'Estudiant, les persones jubilades, les persones discapacitades, les persones en atur, el personal docent.
c) Els/les membres de la resta de centres adherits (Carnet del Club d'amics de Lleida, Membres del grup TR3C, Carnet del Poble espanyol, Carnet d'Alberguista del Xanascat, Carnet de la Xatic, Carnet del Cavall Fort, Membres de Voluntaris per la Llengua).
d) Les empreses que adquireixen entrades per als seus clients.
e) Els grups de més de 20 persones, prèvia concertació.
5.2 S'aplicarà una bonificació del 10 per cent sobre el preu general de les entrades per a visites diürnes i nocturnes a agències de viatges, sempre prèvia signatura d'un conveni i quan les visites es facin en l'horari que reculli el conveni.
5.3 S'aplicarà una bonificació del 50 per cent sobre el preu general de les entrades per a visites diürnes i nocturnes quan es tracti de promocions, anomenades 2x1, que aprovi dur a terme el gestor del Centre d'Observació de l'Univers de manera puntual.
Els preus reduïts i les altres bonificacions establerts en aquest article no són acumulables entre si.
El pagament dels preus s'ha de realitzar un cop emesa la factura/tiquet corresponent.
El Centre d'Observació de l'Univers emetrà factura/tiquet per les visites i activitats, en la qual es farà constar la situació normativa que s'aplica per determinar la tarifa i, si escau, la bonificació.
Aquesta disposició entrarà en vigor el dia 1 de gener de 2015.
Bonificació 10% sobre preu general
Bonificació 50% sobre preu general
Cessió del planetari portàtil (mínim 3 hores)
Sessió d'observació 2 hores fora del centre
Sessió exclusiva especialitzada